open-index/open-wikipedia-markdown huggingface dataset:
Frauenfeld

La citad da **Frauenfeld** (en il dialect local: []) è la chapitala dal chantun Turgovia e dal district da Frauenfeld. Causa sia posiziun geografica e sia situaziun economica e politica appartegna Frauenfeld a la regiun metropolitana da Turitg ed a la Svizra Orientala. Ensemen cun las vischnancas cunfinantas da Felben-Wellhausen e Gachnang furma el l'aglomeraziun da Frauenfeld cun pli u main 28'000 avdants.

Il coc da la citad da Frauenfeld è vegnì eregì enturn l'onn 1230 sin «unserer lieben Frauen Feld» (il champ da Nossadunna), pia sin in champ ch'era consecrà a Nossadunna.

La citad odierna consista dals otg quartiers Vorstadt (citad veglia e Vorstadt superiura), Ergaten-Talbach, Kurzdorf, Langdorf, Herten-Bannhalde, Huben, Gerlikon ed Erzenholz-Horgenbach-Osterhalden.

## Colliaziuns
* 

## Annotaziuns
Aarau

**Aarau** è ina citadina e vischnanca politica svizra e la chapitala dal chantun Argovia. Ella è situada en il district Aarau.

## Colliaziuns
Herisau

**Herisau** è ina vischnanca politica en il hinterland dal chantun Appenzell Dadora en Svizra. Ella è era la sedia dal parlament e da la regenza chantunala dad Apenzell Dadora.
Arbon

**Arbon** è ina citad ed ina vischnanca politica en il district Arbon dal chantun Turgovia en Svizra. Ella è la chapitala da quest district. Ella sa chatta sin la riva dal Lai da Constanza.
Baden

**Baden** è ina vischnanca politica svizra en il chantun Argovia. Ella è la chapitala dal district Baden.

## Colliaziuns
Interlaken

Interlaken è ina vischnancha politica ed in citad svizra en il chantun Berna en il district Interlaken.

## Colliaziuns
Felix Calonder

**Felix Louis Calonder** (1863 - 1952) è l'emprim Rumantsch che ha fatg part da la regenza svizra, il Cussegl federal. Il star in commember dal Cussegl federal 1913–1920 da la partida liberal-democrata.
Partida liberaldemocratica svizra

La **Partida liberaldemocratica svizra (PLD)** (tudestg: *Freisinnig-Demokratische Partei der Schweiz (FDP)*, franzos: *Parti radical-démocratique suisse (PRD)*; talian: *Partito liberale radicale svizzero (PLR)*) è ina partida politica svizra. Ella s'engascha per ina politica burgaisa e per il liberalissem economic, vala dentant sco partida dal center.

## Colliaziuns
* Pagina d'internet da la Partida liberaldemocratica svizra

## Annotaziuns
Partida populara svizra

La **Partida populara svizra (PPS)** (tudestg: *Schweizerische Volkspartei (SVP)*, franzos: *Union Démocratique du Centre (UDC)*; talian: *Unione Democratica di Centro (UDC)*) è ina partida politica svizra da dretg.
Partida liberala svizra

La **Partida liberala svizra (PLS)** u ***Ils liberals*** (tudestg: *Liberale Partei der Schweiz (LPS)*, franzos: *Parti libéral suisse (PLS)*; talian: *Partito Liberale Svizzero (PLS)*) è ina partida politica svizra che s'engascha per il liberalissem economic e stat en stretga relaziun cun la Partida liberaldemocratica svizra.

## Annotaziuns
Partida cristiandemocratica svizra

La **Partida cristian-democrata svizra (PCD)** (tudestg: *Christlich Demokratische Volkspartei (CVP)*, franzos: *Parti Démocrate-Chrétien Suisse (PDC)*; talian: *Partito Popolare Democratico Svizzero (PPD)*) è ina partida politica svizra dal center.
Partida socialdemocratica da la Svizra

La **Partida socialdemocratica da la Svizra (PSS)** (tudestg: *Sozialdemokratische Partei der Schweiz (SPS)*, franzos: *Parti socialiste suisse (PSS)*; talian: *Partito Socialista Svizzero  (PSS)*) è ina da las quatter grondas partidas en Svizra. Ella è l'unica partida sanestra che è represchentada en il cussegl federal, cun 2 sez. La partida a 41 sez al cussegl naziunal e 8 al cussegl dals chantuns. En ils Grischuns, ella a 1  represchentant (Jon Pult). 

## Annotaziuns
Partida ecologica svizra

La **Partida ecologica svizra (PES)** (tudestg: *Grüne Partei der Schweiz (GPS)*, franzos: *Parti écologiste suisse (PSS)*; talian: *Partito ecologista svizzero (PSS)*) è ina partida sanestra en svizra che s'engascha spezialmain per la protecziun da l'ambient. La secziun grischuna da la partida ecologica ha num per rumantsch *La Verda*.

## Referenzas
Angola

L' **Angola** è in pajais da l'Africa. L'Angola cunfinescha en il vest cun l’Ocean Atlantic. En il nord sa chatta la Republica Democratica dal Congo, en il ost la Sambia ed en il sid la Namibia. Sia chapitala è Luanda. La lingua uffiziala è il portugais.
Antigua e Barbuda

Las inslas **Antigua e Barbuda** (pli baud: *Dulcina*) furman in stadi insular independent aifer il «Commonwealth». Ellas èn situadas en l'Atlantic dal nord ed en la Caribica, en il sidost da Puerto Rico. Dasperas exista l'insla Redonda che n'è betg abitada. La chapitala dal stadi è Saint John’s. La lingua uffiziala è l'englais.

## Referenzas
Armenia

L**'Armenia** è in pajais en l'Asia dal vest. Sia chapitala è Eriwan. La lingua uffiziala da l'Armenia è l'armen.

Yerevan-Republic Square-34-Marriott-Foreign Affairs-2019-gje.jpg|Yerevan
Geghard-Proshian-06-Kapelle-2019-gje.jpg|Geghard
Haghartsin-28-Muttergotteskirche-2019-gje.jpg|Haghartsin
Karen Hakobyan-06-2019-gje.jpg|Musicante
Zvartnots-20-2019-gje.jpg|Zvartnots
Etchmiadzin-56-Kreuzstein-2019-gje.jpg|Etchmiadzin

## Referenzas
Aserbeidschan

L**'Aserbeidschan**, uffizialman la **Republica Aserbeidschan** (aserbeidschanic: *Azərbaycan* u *Azərbaycan Respublikası*) è in pajais asiatic. Sia chapitala è Baku.

## Colliaziuns
Bahamas

Las **Bahamas** èn in stadi insular en l'Atlantic dal nord. La chapitala dal pajais è Nassau. La lingua uffiziala è l'englais.
Barbados

**Barbados** è in stadi insular entaifer las Antillas pitschnas. Sia chapitala è Bridgetown. La lingua uffiziala è l'englais.
Lai da Thun

Il **lai da Thun** (tudestg: *Thunersee*) è in lai da la Svizra (chantun Berna). 

La surfatscha dal lai è 48,3 km² gronda.

Il flum principal è l'Ara.

## Glista da las citads e dals lieus enturn il lai da Thun
### Riva Nord
*Thun
*Oberhofen
*Merlingen
*Sundlauenen
*Unterlaken

### Riva Sid
*Thun
*Spiez
*Faulensee
*Krattingen
*Interlaken
Via principala 27

{| border="1" cellpadding="2" cellspacing="0" align="right" style="margin-left:0.5em;"
|colspan="3" style="color:white;background-color:blue; text-align: center;"|**27**
|-
| colspan="3" |
|-
|colspan="3" style="color:#ffffff;background-color:blue; text-align: center;"|**Informaziun**
|-
|colspan="2"|Lunghezza
|91&nbsp;km
|-
|colspan="3" style="color:#ffffff;background-color:blue; text-align: center;"|**Citads**
|-
| colspan="3" |

La **via principala 27** è ina via principala svizra en il chantun Grischun.

## Vesair era
*A27
Bus da Scuol

Il **Bus da Scuol** è la cumpagnia da transport public da la vischnanca politica da Scuol.												
	
## Cuors
*Staziun VR					
*Trü 				
*Pratuor						
*Chasa Puntota						
*Ospidal						
*Clozza				
*Bogn Engiadina Scuol						
*Belvédère				
*Posta			
*Tulai				
*Chantröven				
*Bügl Grond				
*Plaz				
*Manaröl				
*Serras				
*Runà				
*Pütvia			
*Bogn Engiadina Scuol				
*Belvédère		
*Posta			
*Staziun VR	

## Vesair era
*Scuol

## Colliaziuns
*Informaziun www.scuol.ch
Iseltwald

Iseltwald è ina vischnancha politica svizra en il chantun Berna en il district Interlaken.

## Colliaziuns
Hofstetten bei Brienz

**Hofstetten** bei Brienz è ina vischnancha politica svizra en il chantun Berna en il district Interlaken.

## Colliaziuns
Lauterbrunnen

**Lauterbrunnen** è ina vischnancha politica svizra en il chantun  en il district Interlaken.

## Colliaziuns
Grindelwald

**Grindelwald** è ina vischnanca politica svizra en il chantun Berna. Ella è situada en il circul administrativ Interlaken-Oberhasli.
Brienz (BE)

**Brienz** è ina vischnancha politica ed in citad svizra en il chantun Berna en il district Interlaken.
Brienzwiler

**Brienzwiler** è ina vischnancha politica ed in citad svizra en il chantun Berna en il district Interlaken.

## Colliaziuns
Unterseen

**Unterseen** è ina vischnancha politica svizra en il . Ella è situada en il district administrativ Interlaken-Oberhasli.
Posta Ladina

La ***Posta Ladina***, per tudestg ***Engadiner Post***, è ina gasetta svizzer rumantscha. Il sez da la gasetta sa chatta en San Murezzan. 

## Collaziuns
* Posta Ladina/Engadiner Post
* Versiun digitalisada da la *Posta Ladina/Engadiner Post* sin la plattafurma svizra per gasettas digitalisadas e-newspaperarchives.ch
Gazetta ordinaria da Scuol

La **Gazetta ordinaria da Scuol** è stada ina gasetta emnila, l'emprima gasetta rumantscha e l'emprima gasetta grischuna insumma. Ella cumpareva enturn l'onn 1700 a Scuol en l'Engiadina Bassa.

## Istorgia
Infurmaziuns davart la gasetta datti fitg paucas cunquai ch'ils fegls èn svanids. Tenor Peider Lansel vegn sia fundaziun al attribuida chancelier Joan Marnia, ina figura da grond'influenza en la politica communala da Scuol. Marnia aveva fatschentas a Vienna, danunder el ha forsa importà l'idea da fundar ina gasetta. Stampà haja ella Ludovico Gadina en la *Chasa Dorta*, l'odierna Chasa Baer-Gaudenz.

Da l'existenza da la *Gazetta ordinaria da Scuol* san ins da la suandanta communicaziun ch'il redactur advocat Martin Maloth da Martina ha publitgà en la secziun «Engiadina» en il nr. 4 dal 1843 da la gasetta rumantscha *[[Il Republicano]]*:

Ma er quel davos exemplar ch'è stà en ils mauns da Maloth è ì a perder.. Il medem onn chatt'ins anc ina segunda menziun dal fegl; *[[L'Aurora d'Engiadina]]* scriva en il nr. 11 dal 1843:

Oriundamain han ins cartì che la *Gazetta ordinaria da Scuol* haja existì be in u dus onns, ma en in vegl cudesch ch'appertegneva il 1964 al magister Wilhelm Vital (1897–1977) da Zuoz è attestà ch'ella è cumparida almain fin il 1726. Dals quints resorta ch'il pretsch d'abunament na vegniva betg mo pajà en renschs e crizers mabain era en mesiras da vin.

Men Rauch era da l'avis che la *Gazetta ordinaria da Scuol* haja chattà sia fin enturn l'onn 1730, cura che Marnia ha pers si'influenza en Engiadina.

Suenter la fin da la *Gazetta ordinaria da Scuol* hai cuzzà passa 110 onns fin ch'i ha dà danovamain emprovas d'edir ina gasetta rumantscha. 

## Referenzas


## Litteratura
* 
* Men Rauch: *Gazetta Ordinaria Scuol.* En: *[[Gazetta Ladina]].* nr. 27 da la 12avla annada (1933), p. 1
* Cristian Caduff: *La pressa romontscha.* En: *Annalas da la Societad Retorumantscha.* 77 (1964) (digitalisat)
* Anna Maria Cantieni: *Geschichte der rätoromanischen Presse in Graubünden.* 1984 (o.t. p. 10–12)
* Verein der Schweizer Presse: *Die Schweizer Presse: La presse suisse.* Druck von Jent, 1896
Gündlischwand

**Gündlischwand** è ina vischnancha politica en il chantun Berna en il district Interlaken.

## Colliaziuns
Oberlangenegg

**Oberlangenegg** è ina vischnanca politica svizra en il chantun Berna en il district Thun.

## Colliaziuns
Oberhofen am Thunersee

**Oberhofen am [[Lai da Thun|Thunersee]]** è ina vischnanca politica svizra en il chantun Berna en il district Thun.

## Colliaziuns
Gion Peder Thöni

**Gion Peder Thöni** (era scrit Thöny; * 5 da matg 1921 a Stierva, burgais da Stierva e Riehen BS; † 1. da november 2014 a Riehen) è stà in scrivent da lirica, prosa e dramatica svizzer da lingua rumantscha.

## Vita
Gion Peder Thöni è naschì l'onn 1921 a Stierva, nua ch'el è era creschì si ed ì a scola. Suenter ha el absolvì il seminari da scolasts a Cuira. Lura ha el dà trais onns scola primara ad Alvaschagn ed a Vaz. Suenter frequentar studis a Friburg sco era en l'ester, tranter auter era a Paris, ha el pudì dar scola sco scolast secundar. Quai ha el fatg a Vaz, Casti ed Alvagni. L'onn 1954 mida el il domicil a Riehen en il Chantun Basilea-Citad, nua ch'el ha instruì en ina scola secundara. Il 1986 è el ì en pensiun. Da Numnasontga, il prim da november 2014 è Gion Peder Thöni mort a Riehen en la vegliadetgna da 93 onns.

## Ovra
Durant sia vita era el scrivent, publicist, cumponist e dirigent da divers chors. El è era stà confundatur da l'URS, l'Uniun Rumantscha Surmeir. Durant ils onns 1952-1971 redigiva el era il *Noss Sulom*. Plinavant ha el era scrit ina grammatica dal rumantsch surmiran. L'onn 1984 ha el retschavì il premi da la fundaziun Schiller. 

Gion Peder Thöni n'ha betg be scrit istorgias, mabain era ina pluna poesias. Quellas ovras poeticas tractan il pli la natira, las stagiuns, la patria u era tematicas religiusas. El sa tegn cun las tematicas e cun il stil vid las tradiziuns, è pia betg in poet revoluziunari. Questa furma tradiziunala n'è dentant betg in impediment per integrar ses sentiments e sias impressiuns en las poesias.

## Publicaziuns

* 1953: La fantschela da Belfort (drama)
* 1962: Tranter steir e cler (novellas, raquints, poesias)
* 1965: Igls skis (OSL)
* 1969: Pass ainten la neiv (poesias)
* 1970: 75 onns Chor viril Stierva
* 1971: Rumantsch Surmeir (grammatica per esters)
* 1971: Register bibliografic I d’ Igl Noss Sulom 1921-1971
* 1973: Scalign, scalot, zampung (poesias)
* 1973: L’avertura dalla veiadafier (drama: gieu radiofonic)
* 1977: Not e Clo (tenor Busch)
* 1977: Scalegns da s. Maria Madlagna (chanzuns religiusas da Stierva)
* 1979: Surmeir anturn 1600
* 1979: La cuppa tschallaura (drama)
* 1980: 75 onns Chor viril Alvra
* 1981: Mossaveias (cunter germanissems)
* 1982: Igls Runcs da Pardatscha (drama)
* 1983: Fultscheidas e raschladas (novellas, ensemen cun Peder Cadotsch)
* 1984: Tegn e Tina, igls smatgamisteris (OSL)
* 1987: Schi tgerign era chel Suleica (tenor Siegfried Lenz: OSL)
* 1990: Tgasper Frisch, igl erox da Ses (en “igl Noss Sulom”)
* 1990: En anghel d’en drac (drama)
* 1994: Tranter Meir e Lai, las detgas da Vaz (rumantsch e tudestg)
* 1996: Igls caputschigns an Surmeir (en las Annalas)
* 1996: Register bibliografic II d’ Igl Noss Sulom 1972-1996
* 1998: En parveis plagn furbazs
* 1999: Igls Fontanas da Salouf (en igl Sulom Surmiran)
* 2000: Igls caputschings a Salouf (cronica istorica)
* .... La maschina da screiver

## Colliaziuns
* 
* 

## Annotaziuns
Arpagaus

La noziun **Arpagaus** ha differentas muntadas:

* Arpagaus (famiglia) è in *num da famiglia*
* Arpagaus è in *toponim*, derivant da l'er erptgà
* Pugaus, in uclaun bandunà en la fracziun Dardin da la vischnanca da Breil
Cavardiras

**Cavardiras** ei in vitget, che schai el Grischun, Svizra. El schai sin ina platta da crap visavi Mustér. Contonschibels ei quei vitget sur duas vias, ina meina da Mustér sur Brulf a Cavardiras, e l'autra meina naven dalla "Punt Gronda" giu Pardomat si a Cavardiras. Mintga via cuoza ca. 7 minutas.

## Politica
Politicamein s'auda Cavardiras tier la vischnaunca da Mustér.

## Turissem
La stad fan biars velocipedists turas sur Cavardiras, e biars viandeschan atras Cavardiras.
Igl unviern vegnan il turists a habitar a Cavardiras per ir a Mustér cun Skis.
Ei exista mo ina pintga ustria a Cavardiras, il Pign Padua.

## Baselgia

Gia da lunsch ei la baselgia da Cavardiras vesibla, cunquei ch'ella ei vegnida eregida agl ur dil vitg odem il crest. Ella ei dedicada a s. Antoni da Padua.

## Habitonts
Cavardiras ha ina populaziun da pressapauc 40 habitonts.

## Caracteristica, Specialitads
Il vitg ei tipics per in vitg muntagnard cun sias biaras casas purilas e ses clavaus.
Sedrun

**Sedrun** ei la capitala dalla vischnaunca Tujetsch che schai ella Surselva grischuna denter ils vitgs Camischolas e Bugnei.

Il vitg dumbra rodund 1'700 habitonts.

## Historia
Tujetsch consisteva d'uclauns che sederesavan naven dil pass Alpsu fin Bugnei. In vitg Tujetsch ha ei mai dau. La colonisaziun ha giu liug suenter la fundaziun da la claustra da Mustér egl 8. tschentaner. El 12. tschentaner ein ils Gualsers migrai sur il pass Alpsu ed ein secasai el Tujetsch. Pér naven d'il 18. tschentaner ein ils purs da muntogna secasai els vitgs dalla val. Sedrun ei daventau  capitala dalla vischnaunca e dalla pleiv. La baselgia parochiala da Sedrun, dalla quala il clutger ei vegnius mantegnius ei vegnida consecrada igl onn 1205. La baselgia da s. Vigeli dad oz deriva d'ils onns 1691-95.
Pugaus

**Pugaus**, en documents pli vegls per regla numnà **Arpagaus**, è in anteriur vitg sin l'intschess dal vitg da Dardin. El appartegna a la vischnanca grischuna da Breil.

## Istorgia
En il temp medieval fin a la fin dal 18avel tschientaner sa chattava Pugaus en vischinanza directa da la via da communicaziun sursilvana che passava da Glion sur Rueun, Vuorz, Breil a Schlans vers il Pass Lucmagn, ch'era da quel temp in pass fitg frequentà. Da quel temp furmava Pugaus la part principala dal vitg da Dardin e disponiva sco emprim dals aclauns da Dardin in'agen sanctuari, la Caplutta da Sontgaclau che sa chatta anc oz en la vischinanza da l'anteriur vitg.

Documentadas èn era duas undas da la pestilenza che han decimà la populaziun da Pugaus en l'emprima mesadad dal 17avel tschientaner. La tradiziun populara pretenda che la pestilenza haja manà a l'abandun dal vitg enturn 1800. Oz èn ins plitost da l'avis che la construcziun da la via da communicaziun en il fund da la val tranter Rueun e Trun haja isolà la culegna cunquai ch'il traffic da persunas e rauba na passava betg pli sper il vitg. Uschia vegnan ils davos abitants ad avair bandunà il vitg per sa domiciliar en ils aclauns pli bass en la vischinanza da la baselgia parochiala S.Bistgaun ch'è vegnida construida vers la fin dal 17avel tschientaner a Caprè.
Casievi

Anteriur aclaun dal vitg da Dardin, en vischinanza da Pugaus bandunà durant il 18avel tschientaner.
Strada (Dardin)

Anteriur aclaun dal vitg da Dardin situà ina giada sur il vitg actual en vischinanza da Casievi e Pugaus.
Capeder

Aclaun dal vitg da Dardin en direcziun vest sper la via da communicaziun Breil-Schlans. Il bajetg il pli marcant furma la chaplutta da Nossadunna da las Dolurs da Capeder. Ensemen cun Gliz e Patnasa furma Capeder la part 'Dadens Baselgia'.
Patnasa

Aclaun dal vitg da Dardin en il sid dal vitg. El sa cumpona d'ina suletta chasa. A Patnasa pon ins chattar ina collina cun scaluttas preistoricas.
Ensemen cun Gliz e Capeder furma Patnasa la part 'Dadens Baselgia'.
Caprè

Aclaun dal vitg da Dardin en direcziun vest sper la via da communicaziun Breil-Schlans. Caprè sa cumpona da la baselgia S. Bistgaun, la chasa pravenda e la chasa da scola e furma en in tschert senn il center dal conglomerat d'aclauns da Dardin ed è en il medem mument il cunfin tranter Dadens- e Dado Baselgia.
Casut

Aclaun dal vitg da Dardin en direcziun ost en vischinanza da Caprè e furma ensemen cun Casu e Capaul la part 'Dado Baselgia'.
Parc Naziunal Svizzer

Il ***Parc Naziunal Svizzer*** (tudestg: *Schweizerischer Nationalpark*, franzos: *Parc National Suisse*, talian: *Parco Nazionale Svizzero*, englais: *Swiss National Park*) è situà en il chantun Grischun en la Engiadina bassa. Las vischnancas cha fan part dal territori dal parc èn Zernez, S-chanf, Scuol ed Val Müstair. La surfatscha dal parc è da 172.4 km2.

## Istorgia
A la fin dal 19avel tschientaner creschiva l’industrialisaziun ad in crescher ed i deva er en Svizra adina dapli umans che sa faschevan quitads per la natira e per ses avegnir. 
Ils pioniers da la fundaziun dal Parc Naziunal eran perscrutaders da la natira da la Societad svizra per la perscrutaziun da la natira, la ASPN dad oz. Perscrutaders sco Fritz Sarasin, Carl Schröter, l’Engiadinais Steivan Brunies ed auters temevan ina destrucziun creschenta da la natira e vulevan dar cuntrapais cun fundar in parc naziunal. 
La fundaziun dal Parc Naziunal Svizzer è stà in’etappa impurtanta en l’istorgia da la protecziun da la natira. Quest reservat è stà l’emprim parc naziunal da las Alps e da l’Europa centrala. 
La fundaziun dal Parc Naziunal Svizzer data dal 1 d'avust dal 1914.

## Colliaziuns
* Parc Naziunal Svizzer
* 
* Dossier Parc Naziunal Svizzer sin chattà.ch
Southpark

**Southpark** è ina seria animada da Trey Park è Matt Stone (USA). Ella è vina la emprima giada emseua en l`onn 1997 sin Comedy Central (USA).En Telivisiun tudestga vegn ella sin VIVA, RTl è MTV. Cun sias entad 167 parts da la seria en  11 Stafflas è ella in dallas pli encunuschentas serias animauas.
The Capoonz

La giuvna band che ha commembers ord quater differents vitgs da la Surselva suna da rock tochen balladas. Tut ils tocs vegnan screts dils commembers dalla band sez e quei sin romontsch, engles ni tudestg. 

Egl atun 2005 ein il battarist Luca Cadonau da Glion ed il gitarrist, cantadur e clarinettist Leander Albin da Tersnaus semess ensemen ed han entschiet a sunar mo ina miarda. Pli tard ella primavera ei il frar da Luca, Vito vegnius vitier vid il bass. Tard la primavera digl onn 2006 han ils treis commembers finalmein anflau in niev local per sunar ed han schau naven da lu en ruaus ils vischins dils dus frars Luca e Vito. Egl atun 2006 ein Nina Casutt da Falera (ghitarra) e Mira Wiestner da Trin-Mulin (clavazin, cant e ghitarra) vegni vitier.
Jachiam Bifrun

**Jachiam Bifrun** (* 8 d'avrigl 1506 a Samedan, † 13 da december 1572 a Samedan) è stà in reformatur rumantsch.

El è il figl da Gian Bifrun ed Ursina Tütschett. L'onn 1518 va el gia a scola giu Turitg, nua ch'el vegn baud en contact cun Huldrych Zwingli e sia refurma. Cun 16 onns accepta el la confessiun evangelica. Da Turitg sa renda il giuven student a Paris per studegiar durant sis semesters il dretg. Suenter trais onns turna el tar ils ses, da quel temp domiciliads a Tiraun. Silsuenter fa el il giurist e notar a Samedan. L'onn 1531 marida el Maria Andreolo. El daventa ils proxims decennis pliras giadas mastral da l'Engiadin'ota, derschader, delegà a la Dieta e cussegliader da la Lia da la Chasa da Dieu.

Jachiam Bifrun ha translatà l'emprim cudesch rumantsch en putèr, numnadamain il *L'g Nuof Sainc Testamaint* dal 1560. Quist cudesch n'è dentant bitg vegnì translatà dad el sulettamain tenor la bibla tudestga, mobein era tenor la bibla taliana e franzosa. El sez è persvadì da quella translaziun rumantscha. El sa defenda encunter criticas davart il basegn da quella translaziun rumantscha.

## Ovras
* Fuorma (Poschiavo 1552)
* L’g Nuof Sainc Testamaint da nos Signer IESV CHRISTI. Prais our delg Lation & d’oters launguaux & huossa da noef mis in Arumaunsch, três IACHiam Bifrun d’Agnedina. Schquischo ilg an MDLX Biblia rhaetica (1560 probabel a Basilea)
* Una cuorta & critiana forma da intraguidar la giuventüna & par lg prüm co e s’cognuoscha Deus & se d’vess. Alhura una declaratiun da la chredinscha Poschiavo (1560)

## Colliaziuns
* 

## Funtaunas
* Deplazes, G, FUNTAUNAS 1, tom 1, Lia Rumantscha, Cuira, 1987, 77-80.
Ladin dolomitan (sursilvan)

Il **ladin dolomitan** ni **ladin standard** ei la scartira standardisada dalla lingua ladina. El ladin dolomitan dat ei tschun tochen otg differents idioms. Quei ha gronds disavantatgs. El «LS» vegn scaffiu da plaids ord mintga idiom. Quei ei circa il medem sco il Rumantsch Grischun. Ellas Dolomitas ha il ladin la medema muntada sco tier ils Romontschs el Grischun il Rumantsch Grischun. 

### Pertgei drov'ei il Ladin Dolomitan?
Il ladin dolomitan duei gidar alla glieud dallas Dolomitas ch'ellas vegnan da communicar in cun l'auter. Aschia vegnan era ils pli complicai idioms capeivels.
Entochen oz drovan mo paucas instituziuns sco p. ex. la Comunanza Ladina de Bulsan, la Uniun generala da Ladins dallas Dolomitas ni l'uniun da malsauns dad alcohol el Tirol dil sid il Ladin Dolomitan.
Casu

Aclaun dal vitg da Dardin en direcziun ost e furma ensemen cun Capaul e Casut la part 'Dado Baselgia'.

## Colligiaziuns
Handwörterbuch des Rätoromanischen

Il **Handwörterbuch des Rätoromanischen** ei in dicziunari cun en il scazi da plaids da tuts idioms, era cun Rumantsch Grischun. El cuntegn 10'000 artichels da plaids sin 1'500 paginas da duas spartas. Ei da treis volums (cudischs) d'il *Handwörterbuch des Rätoromanischen*. I sa tracta d'in vocabulari per la retschertga interidiomatica ed el inditgescha era las derivanzas (etimologias) dals pleds.

## Annotaziuns
Giuseppe Gangale

**Giuseppe Tommaso Gangale** ei naschius ils 7 da mars 1898 a Ciro Marina ella Calabria (Italia). Naven da 1943 entochen 1949 e Gangale seretratgs el cantun Grischun. Leu eis el s'engaschaus oravon tut per la promoziun digl idiom sutsilvan. Denter auter cun fundar scolettas romontschas. El ei seprofilaus sco raquintader, filolog, perscrutader e renovader da lungatgs minoritars. Gangale ei morts ils 13 da matg 1978 cun 80 onns a Muralto el Tessin.

## Colliaziuns
* 
*
Urs Cadruvi

**Urs Cadruvi** è dapi il november 2007 il secretari general da la Lia Rumantscha. 
El ha remplazzà Gion Antoni Derungs e maina l'operativa da la Lia Rumantscha cun actualmain 27 collavuraturas e collavuraturs.
El è burgais da Ruschein, ha dentant frequentà ses temp da scola obligatoric a Sta. Maria en Val Müstair ed a Casti en Val d'Alvra. Perquai discurra el era ils idioms Vallader, Surmiran e Sursilvan. Suenter in emprendissadi commerzial ha el studegià a la scola auta per economia e tecnica a Cuira. Oz è el sper sia lavur en la Lia Rumantscha anc manader e proprietari d'in biro che cusseglia fatschentas ed organisaziuns en dumondas da persunal e svilup d'organisaziun.
En il sectur da musica è Urs Cadruvi s'engaschà sco musicant e dirigent da musica da brass sco era en il chant rumantsch.

Sia elecziun è stada ina surpraisa cunquai che Chasper Pult ha medemamain candidà e valeva sco cler favurit. 
La suprastanza da la Lia Rumantscha motivescha l'elecziun dad Urs Cadruvi sco "consequenza logica (...) suenter ils onns da restructuraziun da la Lia Rumantscha cun la finamira da professiunalisar sia lavur e da rinforzar la communicaziun ed il marketing".

## Colliaziuns
Purtret dad Urs Cadruvi sin la pagina da la Lia Rumantscha
Ladins da las Dolomitas

En il center dal territori dals **Ladins da las Dolomitas** stat ina muntogna, il Massiv dal Sella al nord da l'Italia. Davent da qua entschaivan las 5 valladas ladinas cun lur 5 idioms. Questas tschintg valladas èn: la Val Badia cun la Val laterala Mareo, la Val Gherdeina, la Val Fascia, la Val Fodom ed Ampezo. Ils Ladins èn dividids politicamain ed era administrativamain en trais provinzas talianas, numnadamain quellas da Trent, da Bulsaun e Belluno. Per ils Ladins na datti betg in center en lur valladas, mintga val è orientada vers ina citad ordaifer ils cunfins da la val. 35'000 da 40'000 persunas che vivan en las Dolomitas èn da lingua ladina.

## Colliaziuns
*
Pledari Grond

Il **Pledari Grond** ei ina pagina d'internet cun in vocabulari romontsch (RG) online. El ei fatgs per glieud che enquera plaids per romontsch neu tudestg ni cuntrari. Il Pledari Grond ha plirs modus da retscherca, q.v.d. ins sa encurir in plaid exact, normal ni agl intern e finiziuns. Sper il Pledari Grond dat ei era aunc il project «mesPledaris», in vocabulari dil romontsch en engles, franzos, talian e tudestg e cuntrari.

Il Pledari Grond ei cun radund 250'000 endataziuns il pli cumplet vocabulari romontsch. En qual san ins era mirar suenter plaids pli grevs, sco per exempel dalla sparta dalla tecnica. Il Pledari Grond ei online e cunquei sa mintgin luvrar cun el.

Dapi 2015 cuntegn il Pledari Grond er ils idioms surmiran e sutsilvan. La cumplettaziun cun ils auters idioms romontschs ei en elavuraziun.  

## Trivia
(RG) *Pledari Grond* è er il num dal radio d'internet dals students da la Jacobs University Bremen, ina scol'auta internaziunala a Bremen en la Germania. Il responsabels han tschernì quest num "betg mo per il sun" mabain perquai ch'els vulan "redefinir l'experientscha da campus" da lur auditurs.

## Referenzas


## Colliaziuns
* Pledari Grond online
Linguas romanas

Ei dat circa 15 linguatgs romans. Il lungatgs che vegnan tschintschaus il pli bia ein; spagnol (330 Mio.), portughes (175 Mio), franzos (77 Mio.) talian (62 Mio) e rumen (28 Mio.).

Linguatgs romans derivan dil latin dalla antica tardiva. Il latin sez ei buc in linguatg roman, denton in linguatg talian che ei murrius ora.

Ils linguatgs romans oz il di ein:
* spagnol (castellano, español), Spagna, America dil sid (priu ora Brasilia, Guyana, Surinam, Belize), Äquatorialguinea, parts dils Philippins, parts ell'USA 352.000.000
* portughes (português), Portugal, Brasilia, Angola, Mosambik, Osttimor, Kap Verde, Guinea-Bissau, São Tomé und Príncipe, Macao 216.000.000
* franzos (français), Frontscha, Belgia, el west dalla Svizra, Kanada (Québec), en parts dall'Africa 77.000.000
* talian (italiano), Italia, Svizra (Tessin ed el Grischun dil sid), San Marino, Vatikan, Korsika 70.000.000
* rumen (română), Rumenia, Moldawia, Vojvodina (Serbia) 28.000.000
* catalan (català), Katalonia, Andorra, Balearas, Valencia e sin Sardinia el marcau L'Alguer/Alghero 8.200.000
* Lumbard (lumbard) è parlada principalmein en l'Italia dal nord (granda part da la Lumbardia ed en la Svizra dal sid (Tessin ed en il Grischun) 4.000.000
* galician (galego), Galicia 3.000.000
* occitan (occitan), in tiarz dalla Frontscha el sid, parts dalla Italia (alps piemontes) e Spagna (Val d'Aran in Katalonia) 2.800.000
* sard (sardo), Sardinia (Italia) 1.200.000
* furlan (furlan), Friaul (Italia) 350.000
* romontsch (Rumantsch/Rumauntsch), Svizra (Grischun) 60.000
* leonaise (Llïonés), Leon (Spagna), Bragança (Portugal) 55.000
* ladin (ladin dolomitan), Italia (Südtirol, Trentino, Venetien) 40.000
* aragones (Aragonés), Aragonia (Spagna)

## Cumparegliaziun da differentas linguas romanas

## Colliaziuns
* Beuscher, Martin: Zwischen Latein und Romanisch, WiKu-Verlag, 2003 ISBN 3-936749-82-5
Irredentissem (sursilvan)

Il plaid **irredentissem** deriva dil talian *terre irredente* (rum. *territoris buc liberai*) ed ei in num per ina ideologia, che ha cuzzau dapi igl onn 1877 tochen 1945, che vuleva fusiunar tut las regiuns da lungatgs talians, aschia chei dat lu in singul stadi.

Suenter l'Emprema Uiara mundiala sudevan ils biars territoris ch'eran talians era all'Italia.

Mo ils Talians vulevan aunc adina engrondir lur stadi e far in cunfin el nord, aschia che era il Grischun havess sudiu vitier.

Da quei temps tertgavan ils Talians ch'il romontsch seigi mo in dialect dil talian. Quei ha denton buca funcziunau, schiglioc sudessan nus Romontschs ussa tier l'Italia.

## Litteratura
* Heidi Derungs: *[https://web.archive.org/web/20221202102159/https://www.micura.it/upload-ladinia/files/90.pdf Die Bündener Romanen und die Irredenta-Bewegung.]* En: *Ladinia. Sföi culturâl dai Ladins dles Dolomites.* 16 (1992), p. 185–204 (datoteca PDF)

## Colligiaziuns
*
Interrumantsch

Dapi il 16. avel tschentaner dat ei el Grischun tschun idioms Romontschs. Denton ei deva negin romontsch da scartira che valeva per igl entir Grischun. Aschia ha il pader da Mustér, cul num Placi a Spescha (1752-1833) fatg in'emprova da crear in lungatg da scartira surregiunal. 

Alla fin dil 19avel tschentaner ha Gion Antoni Bühler (1825-1897) vuliu contonscher cun siu "romontsch fusionau" in lungatg communabel. 

Aschia ha Leza Uffer (1912-1982) fatg ina ulteriura proposta per ina unificaziun dils idioms romontschs. Per differents motivs han quellas emprovas giu negin success. Aschia ei il prighel staus gronds ch'il tudestg surpigliass la rolla din lungatg da scartira uniu per tut ils Romontschs dil Grischun. Quei fatg ha motivau la Lia Rumantscha dad aunc inagada far ina emprova da scaffir in lungatg Romontsch da scartira uniu: il Rumantsch Grischun.
MesPledaris

**mesPledaris** è in project da pledari online per tschertgar pleds rumantschs. Sco translaziun stattan a disposiziun las linguas tudestg, talian, franzos ed englais. Uschia po mintgin s'informar en ils quater lungatgs principals da la Svizra. mesPledaris funcziuna dentant er en l'autra direcziun. Ins po tschertgar pleds rumantschs (RG ed idioms) or dal tudestg, talian, franzos ed englais. En pauc temp vegn er a star a disposiziun in vocabulari rumantsch - russ - rumantsch en mesPledaris. Il pledari vegn elavurà da Mike Evans. 

## Co funcziuna il pledari?
Sch'ins vul tschertgar in pled datti differentas pussaivladads da far quai. Ins sa endatar la finiziun dal pled rumantsch, sco era mo la part interna dal pled. Uschia èsi fitg simpel da tschertgar chavazzins.

## Colliaziuns
* La pagina da mesPledaris
Pass dal Fuorn

Il **Pass dal Fuorn** (tudestg: *Ofenpass*) è in pass da muntogna dal chantun Grischun. Il pass maina da Zernez en l'Engiadina bassa tras il Parc Naziunal Svizzer a Tschierv en il Val Müstair.
## Colliaziuns
*Artigel ''Pass dal Fuorn'' en il Lexicon Istoric Svizzer

*
Pass da l'Umbrail

Il **Pass da l'Umbrail** (talian: *Giogo di Santa Maria*, tudestg: *Umbrailpass*, istoric *Wormser Joch*) è in pass da muntogna dal chantun Grischun da la Svizra e da l'Italia. Il pass maina da Santa Maria Val Müstair en la Svizra tras a Buorm (Bormio) en la Vuclina. È il pass pli aut da la Svizra.

## Colliaziuns
* 
* Informaziun Geografica
Fuorcla da Livign

La **Fuorcla da Livign** (talian ed uffizialmain: *Forcola di Livigno*) è in pass da muntogna dal chantun Grischun da la Svizra e da l'Italia. Il pass maina da Puschlav (La Motta) en la Svizra (Val Poschiavo) tras a Livigno en la Vuclina. 

## Colliaziuns
* Informaziun Geografica
Pass dal Malögia

Il **Pass da Malögia** (tudestg: *Malojapass*, talian: *Passo del Maloggia*) è in pass da muntogna dal chantun Grischun. Il pass maina da Casaccia (Vicosoprano) en il Val Bregaglia tras a Malögia (Stampa) en l'Engiadin'Ota.

## Colliaziuns
*
Pass dal Bernina

Il **Pass dal Bernina** (talian: *Passo del Bernina*) è in pass da muntogna dal chantun Grischun. Il pass maina da Pontresina en l'Engiadin'Ota en il Valposchiavo.

## Colliaziuns
Pass dal Güglia

Il **Pass dal Güglia** (puter *Pass dal Güglia*, surmiran *Pass digl Gelgia*, tud. *Julierpass*, tal. *Passo del Giulia*) è in pass da muntogna en il chantun Grischun. Il pass maina da Silvaplauna en l'Engiadin'Ota tras a Casti en il Val d'Alvra. El ha remplazzà il Pass dal Set vegl.

## Colliaziuns
*
Maturitad bilingua

La **maturitad bilingua** è l'attest, ch'ins retschaiva, sch'ins absolva ina scola media cun duas linguas d'instrucziun. Quai vul dir ch’intgins roms da basa vegnan instruids en in’autra lingua. Ils roms d’accent e roms cumplementars vegnan per ordinari instruids en la lingua usitada da la scola.

## Scolas cun maturitad bilingua
### Scola chantunala
La Scola chantunala grischuna è la suletta scola en il Grischun che offra la maturitad bilingua rumantsch-tudestg tenor las prescripziuns da la CDEP (4 lecziuns/emna rumantsch e trais roms d'immersiun rumantscha).  Scolaras e scolars da lingua materna rumantscha fan la matura bilingua rumantsch/tudestg. Ils roms istorgia, biologia e geografia vegnan lura instruids en talian, respectiv en rumantsch.

Ultra da quai offra la Scola chantunala ina maturitad bilingua en las variantas talian/tudestg per scolaras e scolars da lingua taliana e tudestg/talian per scolaras e scolars da lingua tudestga. Plinavant vegnan plirs roms d'accent instruids per englais.

### Academia Engiadina
Era l’Academia Engiadina porscha ina maturitad bilingua a basa facultativa. L’academia porscha differentas variantas. In varianta è quella da prender il rumantsch sco emprima lingua (4 lecziuns per emna). In’autra varianta è d’avair l’instrucziun da geografia (3./4. classa)  e biologia (5./6. classa) en rumantsch. La terza varianta è lura d’avair duas lecziuns supplementaras da rumantsch. Ina cumbinaziun da quella cun las lecziuns rumantschas da geografia e biologia è era pussaivla.

### Institut Otalpin Ftan
L’Institut Otalpin Ftan pussibilitescha la maturitad bilingua rumantsch/tudestg a moda facultativa. Scolaras e scolars che frequentan quella maturitad han 4 empè da 2 lecziuns rumantsch per emna.  Ultra da quai vegnan era ils roms da biologia ed istorgia instruids en rumantsch.

## Avantatgs
L’avantatg tar ina maturitad bilingua è ch’ins retschaiva in attest da scola media cun duas linguas. Il chantun e la confederaziun avessan da resguardar sco emprim, cura ch’els pledeschan insatgi per ina nova plazza, las persunas che san pliras linguas naziunalas.

## Links
* Scola chantunala grischuna
* Institut Otalpin Ftan
* Academia Engiadina
Pass da l'Alvra

Il **Pass da l'Alvra** (, tudestg: *Albulapass*) è in pass da muntogna dal chantun Grischun. Il pass maina da La Punt en l'Engiadin'Ota tras a Bravuogn e Tusaun en il Val d'Alvra.


Albulapass-108-Berguen bis Passhoehe-Viadukt-2006-gje.jpg
Albulapass-118-Berguen bis Passhoehe-Viadukt-Zug-2006-gje.jpg
Albulapass-124-Berguen bis Passhoehe-Bergwald-2006-gje.jpg
Albulapass-134-Berguen bis Passhoehe-Palpuognasee-2006-gje.jpg
Albulapass-154-Berguen bis Passhoehe-Bergspitzen-2006-gje.jpg
Albulapass-182-Berguen bis Passhoehe-Strasse-Geroell-2006-gje.jpg
Albulapass-224-Passhoehe-Gasthaus Albulapass-Hospiz-2006-gje.jpg
Albulapass-306-Abfahrt nach La Punt-2006-gje.jpg


## Colliaziuns
*
Sankt Peter-Pagig

**Sankt Peter-Pagig** è ina vischnanca svizra en il district da la Plessur dal . Ella è sortida ils 1. da schaner 2008 ord la fusiun da las vischnancas da Pagig e Sankt Peter. 

## Colliaziuns
Auturs contemporans

Ils auturs rapportan sco perditgas dal temp. La collecziun dal material e la redacziun suondan immediat ils eveniments. Quintads vegnan eveniments e process cun fermas repercussiuns e consequenzas, solitamain acts da violenza e da guerra.

*Gian Travers da Zuoz ha scrit en ladin sia «Chanzun da la guerra dalg Chiastè d'Müs» (publ. 1527), en la quala el ha sez cumbattì e patì.

*La cronica la pli cumpletta dals Scumbigls grischuns deriva da Fortunat Sprecher von Bernegg: «Historia motuum et bellorum» (Istorgia dals dischurdens e da las guerras, cumpilada en duas parts per ils onns 1607-44).

## Vesair era
*Auturs rumantschs
Maturitad bilingua (sursilvan)

La **maturitad bilingua** ei igl attest, ch'ins survegn, sch'ins absolvescha la scola media cun dus lungatgs d'instrucziun, per exempel romontsch e tudestg. Egl exempel numnau sura vegnan ils scolars instrui en certs roms per tudestg (p. ex. geografia ed informatica) ed en entgins auters per romontsch (p .ex. historia e biologia).

### Avantatgs
Sin la tscherca da plazza sto, tier medemas prestaziuns els caums, vegnir preferiu quel che po tschintschar flessegiont dapli lungatgs federals.
Lexicon istoric retic

Il **Lexicon istoric retic (LIR)** è il prim lexicon tematic da la Svizra rumantscha cun la finamira da documentar a moda uschè cumpletta sco pussaivel il svilup da l'intschess retic e grischun. Il LIR cuntegna tranter auter artitgels davart lieus, biografias, famiglias e tematicas specificas. Mintga onn cumparan novs artitgels. Dapi l'onn 2004 datti era l*'e-lir*. Uschia vegn numnada la furma electronica dal LIR en l'internet. Il LIR sco era l'e-lir cumparan exclusivamain en rumantsch grischun.

## Colliaziuns
* Il Lexicon istoric retic en l'internet
Passiun (gieu religius)

Tar las **passiuns** sa tracti da gieus scenics biblics. La vita da Jesus vegn documentada en plirs acts. Il drama tracta la radunanza da l'aut cussegl, la sontga tschaina, il tradiment da Judas, las torturas da Jesus, la crucificaziun e la finala la levada.

Avant bun e bain 200 onns eran las preschentaziuns da las passiuns ina gronda festa per ils cartents catolics. Els vegnivan da lontan e manaivel per vesair il gieu.

Impurtants lieus da preschentaziun eran: Savognin (1741), Sumvitg (1801) e Lumbrein (1862 e 1882).

L'onn 2003 è il gieu da las Passiuns puspè vegnì preschentà a Vella cun grond success.

## Colliaziuns
* 
* 
*
RG en scola

## Vischnauncas da pionier
Igl uost 2007 han scolas primaras da 23 vischnauncas entschiet cun l'introducziun da novs meds da scola per Rumantsch Grischun. Cun quels meds da scola vegn instruiu Rumantsch Grischun sco lungatg da scartira. Ils idioms vegnan buc remplazzai sco lungatg plidau.
Las aschinumnadas vischnauncas da pionier ein repartidas en Surselva, Grischun Central sco era ella Val Müstair suandontamein:

*Surselva:* Falera; Laax; Trin; Glion e las vischnancas dal consorzi da scola Glion e conturn cun excepziun da Ruschein.

*Grischun Central:* Alvaschagn; Brinzauls; Casti; Cunter; Lantsch; Mon; Mulegns; Murmarera; Riom-Parsonz; Salouf; Savognin; Stierva; Sour; Tinizong-Rona

*Val Müstair:* Fuldera; Lü; Müstair; Sta. Maria; Tschierv; Valchava

### Vuschs d' approvaziun
Las vuschs d'approvaziun en las singulas regiuns eran sequentamein:

### Indicaziun da fontaunas
Chantun Grischun
Val S. Pieder

La **Val S. Pieder** è ina valla dal chantun Grischun en Svizra. Per tudestg ha ella oz num *Valsertal*, pli baud è ella vegnida numnada *Peterstal* u simplamain *Val*.

## Geografia
La Val S. Pieder ha ina lunghezza da var 16 km e furma in val laterala da la Val Lumnezia che sa sparta sper Uors-Peiden da la val principala e s'extenda vers sid. Entadim la val giascha il Lai da Zervreila. Ella vegn percurrida dal *Valser Rhein*. Dasper Val, il vitg Tersnaus e l'aclaun Sogn Martin na datti nagins auters lieus.

## Turissem
La terma da Val è la suletta funtauna termala en il Grischun che vegn direct or da la terra. En la part inferiura da la val giascha il bogn da Peiden, in anteriur bogn termal.

## Galaria

oberes Valsertal.jpg|Val S. Pieder superiur
Valsertal frozen waterfall.JPG|Cascada schelada sut Val
Vals GR.jpg|Val
Vuclina

La **Vuclina** (lumbard *Valtulina*, talian *Valtellina*, tudestg *Veltlin*) è ozendi ina part da l'Italia dal Nord, ma è er stada ina terra subdita da la Republica da las Trais Lias (davent da 1512). Ella va dal Pass dal Spleia enfin il lag da Com (Com/Como), e da là encunter ost sur Tirano enfin Buorm (Borm/Bormio). I ha dà battaglias per quest territori, sco descrit en la “Chianzun da la guerra dagl chiaste da Müs” da Gian Travers. Suenter che Napoleon ha occupà il Grischun (1797) avessan las Lias pudì tegnair la Vuclina sco territori cun ils medems dretgs, ma malperinadad interna ha impedì quai.

## Posiziun e geografia
La Vuclina fa part da la regiun taliana da la Lumbardia ed en spezial da la Provinza da Sunder/Sondrio. Ella cumenza a nordost en il batschin da Buorm/Bormio e finescha a la sbuccada da l'Adda en il Lai da Com. La Vuclina consista da differentas parts: La Vuclina Sura è ina val stretga orientada vers sid/sidvest. Circa a partir da Tiraun/Tirano cuntinuescha la val quasi senza pendenza vers vest.  La Vuclina inferiura è cunfinà a nort da la Gruppa dal Bernina ed al sid da las Alps Bergamascas.

## Colliaziuns
Toni Halter

**Toni Halter** (* 20 da november 1914 a Valata; † 26 da december 1986 a Vella) ei stau in scribent romontsch. 

## Veta
Sia giuventetgna ha Toni Halter passentau a Surcuolm. Suenter la scola primara ha el frequentau la scola claustrala a Mustér e lura il seminari scolastic a Cuira. Lura eis el staus scolast primar a Vella. Plinavon ha el studegiau scolast secundar a Friburg ed ei lura daventaus scolast secundar a Vella. El miera muort ina malsogna ils 27. da december 1986.

1941 entscheiva el a scriver ovras litteraras perquei che sia mumma miera quei onn. L’entschatta fa el cul raquent „Miu emprem sbargat ella veta“. Tut ils romans da Toni Halter ein gia duront sia veta vegni translatai per tudestg.

Toni Halter ha reschiert il premi da renconuschientscha dalla Svizra, Fundaziun da Schiller (1949 / 1962 / 1968) ed il premi da cudischs per giuventetgna (1960).

## Ovras
* L'entupada
* Il misteri da Caumastgira. Raquens. Cuera: Romania, 1943 
* Igl um cul halumbart. Drama. Cuera: Romania, 1947 
* Nus ed il Schuob. Raquens. Cuera: Ligia Romontscha, 1948 
* Fumegl Bistgaun. Novella. Glogn: Calender, 1948 
* Mia patria. Cuera: Lehrmittelverlag, 1949 
* Nossas praulas. Cuera: Ligia Romontscha, 1951 
* Il festival da Porclas. Drama. Cuera: Societad ret., 1952 
* Culan da Crestaulta. Roman. Cuera: Romania, 1955 	
* Il cavalè della Greina. Roman. Mustér: Desertina, 1960 
* General Demont. Drama. Mustér: Desertina, 1963 
* Ils 3 s. retgs da Cavrida. Raquens. Cuera: Fontaniva, 1963 
* General Demont. Drama en 5 acts. Mustér: Desertina, 1963 
* La canzun dil Rein. Drama. Glion: Maggi&Co., 1965 
* Caumsura. Roman. Cuera: Fontaniva, 1967 
* Fein selvadi. Novellas, raquens. Mustér: Desertina, 1973 
* Nadal. Raquens. Cuera: Ligia Romontscha, 1973 
* Greina – regord lumnezian. Essay. Mustér: Desertina, 1973 
* Diari suenter messa. Mustér: Desertina, 1977 
* Patricia. Cudisch da giuventetgna. Mustèr: Desertina, 1981 
* Naven da Valata. Roman. Mustér: Ediziuns Desertina e Romania, 1994. (Ovra cumpletta)

(Mira fontauna 1)

### Resumaziun: L'entupada
Quella historia tracta d'in um che va a catscha. Ina damaun eis el spassegiaus dil cuolm si e contemplava la natira ed era vid sesemiar. Per el era ei il pli bi gi dad esser ora ella natira, perquei mava el era a catscha. Sia buis era per el il fest magic che arva la porta en quei mund magic. 
Tutteninagada vegneva in pur encunter ad el da surengiu. Igl emprem era igl jester tut tuorbels, mo lu ha el viu el claramein.
Al'entschatta han ins l'impressiun ch'ils dus umens semeglien in l'auter. Suenter in discuors da l'aura e dil purissem van els puspei mintgin sia atgna via.

## Fontaunas
* https://web.archive.org/web/20081114175023/http://www.bibliomedia.ch/de/autoren/Halter_Toni/784.html
* Deplazas, G., *Funtaunas, Istorgia da la litteratura rumantscha per scola e pievel*, tom 4, Lia rumantscha, Cuira, 1993

## Colliaziuns
* 
*
Dumeni Capeder

**Dumeni Capeder** (* 1 da matg 1934 a Trun, † 12 da zercladur 2017 a Lucerna) ei in scrivent romontsch. 

## Veta
El ei naschius ils 1 da matg 1934 sco fegl vegl da Maria e Gaudenz Capeder-Poltera a Trun. Maria e Gaudenz Capeder-Poltera ein oriundamein dalla Val Tujetsch. 

Dumeni Capeder ha aunc in frar, Andreas, ed ina sora, Anna Maria.

El ha frequentau las scolas dil vitg da Trun. Siu giavisch era da saver frequentar la scola media da traffic a S.Gagl. Per insumma saver far quella scola ha el stuiu ir a gudignar raps, cunquei che siu bab saveva, sco luvrer da fabrica, buca finanziar il studi. Suenter quater sesiuns ella hottellaria ha el saviu finanziar ed aschia era frequentar la scola media da traffic duront 2½ onns per lu far il diplom da funcziunari dalla PTT. Ils davos 16 onns da sia carriera tier la PTT ha el luvrau sco funcziunari principal alla direcziun generala a Berna. El ei uss pensiunaus.

Dapi ils onns 1960 ei Dumeni Capeder correspondent regular dalla "Gasetta Romontscha / La Quotidiana" e dil "Calender Romontsch".

Cun 24 ha el maridau Heidi Buchli e fundau ina famiglia cun treis affons. Pli trad ei la famiglia, ella patria tschernida Lucerna, s’engrondida per sis biadis, dils quals in ha bandunau la veta pervia d’ in accident tragic.

El ei morts ils 12 da zercladur 2017 a Lucerna.

## Ovra
Las ovras da Dumeni Capeder sebasan per gronda part sin experientschas da sia veta.

L’inspiraziun per siu cudisch La porta dalla libertad ha el survegniu sco directur dalla partiziun dils fugitivs tier la Caritas svizra a Lucerna duront l’acziun dil Vietnam, Cambodscha e Laos da 1979 a 1982. Leu ha el fatg l’enconuschientscha cun biars fugitivs vietnames che han raquintau ad el lur fuigia sco "boatpeople" via Malaisia tochen en Svizra. Sin fundament da quellas raquintaziuns ei il roman vegnius screts e silsuenter edius anno ’84.

## Distincziuns
En sia carriera sco scribent ha el gia retschiert entgins premis sco per exempel il premi da promoziun dall’Uniun da scripturas e scripturs romontschs ULR, sco ina contribuziun ad in’ovra dalla PRO HELVETIA. Quei onn ha el retschiert la Plema d’aur dalla Lia Rumantscha Surselva.

## Colliaziuns
*
Mirjam Pressler

**Mirjam Pressler** (* 18. zercladur 1940 a Darmstadt) ei ina scriptura e translatura tudestga. 

Ella ha frequentau la scol'aulta per art figurativ a Frankfurt. Oz viva ella sco autura libra e translatura en la vischinonza da Minca. Ella ha retschiert denter auter il premi da Oldenburg per cudischs da giuvenils, il premi da Turitg per cudischs d'affons e – per sia lavur sco translatura – il premi spezial dalla Germania per litteratura da giuvenils.

## Colliaziuns e fontaunas
* Biografia Mirjam Pressler
* Fotografia Mirjam Pressler